10

ISIGIDIMI SAMAXOSA, JANUARY 4, 1871.

atinjwayo ke enziwa ababanjwa, aye ngapezu kwama 100,000. Atunyelwa ke E-Germany. Inkosi yama French yabalekela komnye umzi, okwa nqabileyo, ekutiwa yi Sedan. Awungqonga nalowo ama Prussia ,ati ukuyimisa imipu ayenzela ukuza abe nokudubula kuwo lomzi enze intshabalalo yodwa kwabapakati apo. Yaqala kaloku inkosi yama French ukutyafa, inge ingazuza ituba lokusinda. Kunjalo ke yazinikela kunye nabo babe nayo ukuba ibe ngumbanjwa. Abo babe nayo babe ngama 90,000. Lomkosi wenza oku, wawupetwe yindlalifa yase Prussia. Yatike yakuba ibatumele E-Prussia bengababanjwa, yaselifunzela E-Paris. Ko- nake kwahlangana umkosi wayo nowoyise

Lemikosi mibini seyifike yawunqonga lomzi, yati ukuyimisa imipu yayo yenzela ukuza ike igalele isipango sembumbulu pakati kwawo. Ikanunu ezinkulu zidubula imayile ezintatu, nezine, nezintlanu. Awanxamele kubuduzela, kuba njengo- kuba esinqongile nje esosixeko, akuko kudla kunokusiwa kona. Ayazike ukuba koti xa abantu base Paris bangavumi ukuzinekela ngenxa yokuwoyika, bode bazinikele ngenxa yendlala, eyona ntoke yoyikeka ngapezulu.

Okwangoku abantu base Paris abacingi nokucinga ukuba bangade bazinikele elu- tshabeni,bati bakuxolele ukufela E-Botwe labo, nokuba selide lazintutu. Le Paris ke ngomnye wemizi emihle emhlabeni apa. Bafaneleke nokude batsho. Inani lama soldati apakati komzi likulu ngokupindekileyo kunelo lawangapandle. Ekubeni amasoldati ase Paris ebebalelwa kuma 500,000, nakuma 600,000, awasinqbngileyo isixeko eso, angama 300,000. Tina base Maxbseni singamana sincokola ngemfazwe ezaziko pakati kwa Maxbsa na Mangesi, nangezo zikoyo pakati kwazo inkosi za Maxbsa. Kantike aziyiyo nto zakulinganiselwa nalemikosi yapesheya, namadabi ayo, nokoyisa kwayo, kwa nabatinjwayo yiyo. Ngamanye amaxesha, kude kuti dabini linye kufe abantu abangapezulu kwa Maxbsa na Mamfengu akule Koloni. Ngesimbulela tina U-Tixo kuba sinoxolo nokonwaba apa. Wanga U-Tixo angenza ukuba kuhlale kunjalo. Kwelalenyanga izayo, sobuya sinityele ngokucacileyo ngayo imfazwe leyo, nokuhambiseka kwayo. Okwa ngoku sisali- ndele ukuba woti umkombe oya kuzisa indaba, usixelele ukuti I-Paris iwavulile amasango ayo, iwavulela inkosi yase Prussia, nokuba sekwenziwe uxolo, nokuba kanjalo ama Prussia selelungisela ukubuyela emakaya awo, angaseni.

UMXOSA.

Ndibe ndiyakutanda ukuke ndibalise ngo Mxbsa, ndibalisele uhlanga lo Mxosa, Iwalamaxesha akalokunje; ngokuba ko- kwam ukubona alumazi kakuhle. Anditsho nam ukuti ndiyamazi. Noko ziko indawana endike ndizibuze ngaye, kwabo bangapambili bona bebemazi, bondliwa nguye, bakulela kuye, bapatwa nguye.

Ndibe ndiya kutanda ke ukuba ezo ndawana ndizibuzileyo ngay’ Umxosa, kwako endizibambileyo, ke ndizenze nam, ku Maxbsa angasemva kwetu. Kekaloku kuko amatuba endixwaleke ngawo, endi- ngetembisi nto ke ngenxa enawo kwisi- zukulwana esivelayo sentsapo zakowetu, isizukulwana esizifundelayo eli pepa kutiwa *Sisigidimi Samaxosa.*

Nokoke kunjalo, kwelitutyana lalemini ngati isalungile, ndiya kuluxelela usapo lwa Maxbsa, indawana ezibonakalayo ukuba silutyele. Nditike kulo. Ewe, kaloku kuyaqondeka ukuba *ubuni* bupelile bohlanga lwa Maxosa. Nditeta ubuni bokuba belusisizwe, esibe sizipete ngama- xesha angapambi kwala, sizipakamele ebukulwini baso, pakati kwezinye intlanga ezimnyama zelilizwe. Londawo ipelile. Ukuba ayikapeli igqibelele, ngoku kumaxa igqitayo, itshonelayo. *Oko koko, oku kokunye.*

Ku Mxbsa ovelayo, wamaxosa atshonayo atshona nobuxosa obudala, ndiyabuza nditi, Uyazazina izinto zakowenu? Uyabazina oyihlo bako? Kuko mafana bakushiya nawo ? Lo mafa uwabambilena ? Ulahle kwapelana ngecala lakowenu, kuba namhla uvelelwe lelitsha? Umxbsa ebuxoseni bake, ubenge nyamakazi yasendle, ebenge nguye Umtwa wasezintabeni. Ube ngumtu, ekangele, esiva, ecinga, eteta, ehamba. Uyamazina ukuba ubenjalo? Uyabazina obobuntu abehleli ngabo emhlabeni ? Ebeyinkosi ebukosini bake. Uyabazina obobukosi bake? Ubenesiko abezipete ngalo, wazilumkela ngalo kwe­zinye intlanga, ezikwa nje ngaye. Elosiko uliqondilena? Ekuhlaleni kwake ube kubalisa okwamanye amaxa. Uzilondolozilena ezombali zakowenu? Ezasemlungwini imbali, ziyinto ikakulu, kowase mlungwini. Ezasemaxoseni ziyinto ekakulu, kowasemaxbseni.

Umxosa obuxbsa bubomvu sibugqibe- lisayo ukububona, ubuxosa ozalwa buboke, Mxosana ndini uvelela kokutsha, ubesilwa amaduli, namadabi ? Uyawazina? Lona *iduli* uyalazina ? Uyalazina lona *idabi?* Ube nenkosi ezibe zinodumo ngemini zazo? Kuko ozaziyona? Lomxosa nditi uvele kuye, ube nezikulu, neziteti zomhlaba wakowabo. Unamagama owaba mbileyona ezozikulu, nezoziteti, bezize zakowenu ? Lomxosa ube nenjengele

zamadoda akalipe kunene, abesilwa izimpi zamanye amahlelo, anje ngo :—

“ Nodude, uqodash’ omqala;

Ugazi lako lozosal’ entabeni.

Ilungakazi lakwa Ngqoza

Ntonga elihlab’ amahlanza.”

Uyamazina yena lowo bekusitshiwo ukubongwa kwake? Abe benje ngaye uyabazina, ngamaxesha oyise boyihlo, nawoyise boyihlo kulu bako ?

Lomxosa ndibe ndiyakutanda ukuku- balisela mzukulwana wohlanga lwake, ube liko, imbongi. Uyabuzondana obobuciko bunje ngobake? Kanene uselukolwa kuba kusitiwa nyamekelani ubuciko benteto ya Mangesi? Indala lonto kunje. Uyabazina ubuciko benteto yakowenu ? Mus’ ukupika nalomityubululu iludaka namanzi, leyo kesiyibone *kutiwa* yinteto yakowenu, kwakusitiwa iguqulwe kweya Ma­ngesi ngamadodana *ekutiwa* afundile! Yeha! awu! atike mna! hayi gxebe! hayi betu! ndotsho ndiyeke !

Nditi kuwe uyazina ukuba lomxbsa ndikwalatisa yena, ibiyimbongi ebongayo, ebongiselayo ? Uyazina ukuba kwezizi- bongo, nakwezizibongiselo kulapo bukona ubuhle, ubuciko benteto yakowenu? Uyazina ukuba kulapo unge usimba ungxoke kona, ukuba ufuna ukuhlala eluhlangeni lokuyicokisa inteto yakowenu ? Kodwa noko ngati selikugqitile ixesha, kuba mfo uvelayo, ndikuva uteta, inteto uyigqwetile, wayenza umdibaniso, kubonakale ukuba akukuvanga ukutetwa kwa matyala kowenu, akuzivanga imbongi zakowenu.

Izwi lamke elikulu kuni sizukulwana somxosa esivelayo, sivelela kumaxesha okwazi, *nali.* Ukulumka kwentlanga zonke ezilumkileyo, ezinemfundo, kunendawo ekwaqalela kuzo, kunesizukulwana ekwa- qalela kuso, kunemitbzo yabantu ekwa- qalela kuyo, emagama asakankanyekayo kwezo ntlanga. Ayadlula amaxesha ezinto zakowenu ezindala. Londoloza izinto ozivileyo zalomaxesha. Nqala, aze aviwe ngawe ngaba kulandelayo, Umxosa obeko ngalomaxesha. Wabuze kumaxego na- maxegokazi amavo ezinto zakowenu. Buza kunene, coka kunene, uze ukubalise konke okwaziyo ngohlanga lwakowenu, aze um­xosa weminyaka emawaka mabini ye Nkosi yetu, aqonde ngokubalisa kwako, akulinganisela, ukuba luhambilena, lubuye ngomva kusinina uhlanga lwakowabo. Amaxesha angakanyileyo kuwe akunakuwatini. Washiye. Ako anjalo nakwintlanga ezikufundisayo. Akusifanele ukuyilahla into esinga yilondolozayo yase maxbseni. Ukuba lento ikukwazi, ikukuqonda komntu, asinakuyilahla nokuba isekuteteni, nokuba isekwenzeni kwala mntu. Yongezelelani kulonto, nifundise,